Vasilij Aleksejev
Store norske leksikon,Sport og spill,Øvrige sporter,Vektløfting
Vasilij Aleksejev var en sovjetisk vektløfter, som var ubeseiret i perioden 1970–77. Han vant to OL-gull, seks VM-gull og åtte EM-gull i supertungvekt.
Aleksejev satte totalt 80 verdensrekorder i løpet av karrieren. Han ble den første i verden som klarte over 600 kilo sammenlagt mens man fortsatt konkurrerte i tre øvelser i vektløfting. I 1972 noterte han seg for 645 kilo sammenlagt. Det var den siste verdensrekorden som ble satt mens man fortsatt konkurrerte i tre øvelser. Senere er øvelsen press tatt bort fra øvelsesprogrammet i vektløfting.Aleksejev tok OL-gull i München i 1972 og Montreal i 1976.Etter den aktive karrieren var han trener for det russiske landslaget i vektløfting fra 1990 til 1992. Les mer i Store norske leksikon vektløfting Eksterne lenker Reuters: World record holder Alekseyev dies at 69